PATVIRTINTA

 Klaipėdos lopšelio-darželio ,,Nykštukas“

 Direktoriaus 2017 m. balandžio 27 d.

 įsakymu Nr. V1-20

**KLAIPĖDOS LOPŠELIO-DARŽELIO ,,NYKŠTUKAS“ SKALBINIŲ PRIŽIŪRĖTOJO PAREIGYBĖS APRAŠYMAS**

**I SKYRIUS**

**SKALBINIŲ PRIŽIŪRĖTOJO PAREIGYBĖ**

1. Klaipėdos lopšelio-darželio „Nykštukas“ (toliau – lopšelio-darželio) skalbinių prižiūrėtojo pareigybės aprašymas reglamentuoja reikalavimus šioms pareigoms eiti, funkcijas, atsakomybę.
2. Skalbinių prižiūrėtojo pareigybės grupė – darbininkas.
3. Skalbinių prižiūrėtojo pareigybėslygis – D.
4. Skalbinių prižiūrėtojo pareigybėskodas – 911211.
5. Skalbinių prižiūrėtojas pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI SKALBINIŲ PRIŽIŪRĖTOJUI**

1. Skalbinių prižiūrėtojo pareigybės reikalavimai:
	1. skalbinių prižiūrėtojo pareigybei nekeliami specialūs išsilavinimo ar profesinės kvalifikacijos reikalavimai;
	2. skalbinių prižiūrėtojas turi būti darbštus, pareigingas, besilaikantis moralinių ir etinių normų.

**III. SKYRIUS**

**SKALBINIŲ PRIŽIŪRĖTOJO FUNKCIJOS**

1. Skalbinių prižiūrėtojo funkcijos:
	1. prižiūri minkštą inventorių, atsako už jo švarą, tvarką, rūšiavimą;
	2. išduoda ir keičia minkštą inventorių (patalynę, rankšluosčius grupėms, darbo aprangą virtuvės darbuotojams, kitam personalui);
	3. atsižvelgdamas į higienos reikalavimus sudaro patalynės, rankšluosčių keitimo grafikus;
	4. minkštą inventorių atiduoda į skalbyklą, prižiūri, kad iš skalbyklos priimti skalbiniai būtų švariai išskalbti, išlyginti, nesuplėšyti;
	5. lopo ir kitaip prižiūri, tvarko minkštą inventorių;
	6. siuva pašluostes, taiso (tvarko) specialius darbo rūbus;
	7. palaiko švarą ir tvarką savo darbo vietoje;
	8. prižiūri priskirtą inventorių, įrengimus, pastebėjus gedimus informuoja direktoriaus pavaduotoją;
	9. dirba tik su tvarkingais nekeliančiais grėsmės sveikatai ir gyvybei įrengimais bei inventoriumi;
	10. nustatyta tvarka pasitikrina sveikatą;
	11. vykdo kitus direktoriaus, direktoriaus pavaduotojo pavedimus ar darbus susijusius su įstaigos uždaviniais.

**IV SKYRIUS**

**SKALBINIŲ PRIŽIŪRĖTOJO** **ATSAKOMYBĖ**

1. Skalbinių prižiūrėtojas atsakingas už:

8.1 darbo saugos instrukcijų, priešgaisrinės saugos taisyklių, vidaus ir darbo tvarkos taisyklių laikymąsi;

8.2 jam patikėto inventoriaus, darbo priemonių išsaugojimą;

 8.3. savo veiksmais ar neveiklumu padarytą materialinę žalą;

 8.4. kokybišką jam priskirtų funkcijų vykdymą;

 8.5. asmens higienos bei sanitarijos taisyklių laikymąsi;

 8.6. patikėtų cheminių valymo priemonių saugų naudojimą, laikymą;

 8.7. taupų materialinių ir energetinių išteklių naudojimą;

 8.8. emociškai saugios aplinkos įstaigoje puoselėjimą, reagavimą į smurtą ir patyčias;

 9. Už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (darbuotojo vardas, pavardė, parašas, data)